رینے ڈیکارٹ
رینے ڈیکارٹ فرانسیسی ریاضی دان اور جدید فلسفے کا بانی تھا تورین میں پیدا ہوا پیرس میں ریاضی طبیعیات اور الہیات کی تعلیم حاصل کی کم سنی ہی میں تمام ممتاز فلسفیوں کی کتابیں پڑھ لی تھیں فلسفے کے ساتھ ریاضی سے بھی خاص شغف تھا اس نے الجبرا اور جیومیٹری کے امتزاج کا ایک خاص طریقہ ایجاد کیا جسے اب تحلیلی ہندسہ Analytic Geomentry کہتے ہیں فلسفے پر متعدد کتابیں تصنیف کی جن میں مراقیات اور اصول فلسفہ جدید فلسفے پر اعلی درجے کی تصانیف شمار کی جاتی ہیں اس نے علم کے تمام شعبوں میں ریاضی کے اصولوں اور قاعدوں کا اطلاق کرنے کا طریقہ وضع کیا اور یہ اس کے فلسفے کا بنیادی پہلو ہے وہ خیالی مظاہر کو بھی طبیعی اور کیمیاوی اصول کے ماتحت سمجھتا ہے سائنس میں اس نے روایت کا ساتھ نہ دیا بلکہ فرانسس بیکن کے استقرائی طریق کی پیروی کی تاہم مشاہدے اور تجربے سے زیادہ منطق اور عقل پر انحصار کیا فلسفے پر اس کا اثر گہرا ہے بعض نقاد اسے بابائے فلسفۂ جدید کہتے ہیں